ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en en ro en es ka ka ka ka ka ka ka ka en en en en es es nl ka ka ca en ka ka ka en ka ka en ka en ka en ka en en ka ka ka ka ka en ka en ka en ka en en ka en ka en ka en en ka ka ka ka xmf ka ka ka ka en en en
მწყობრიდან გამოსული ლიფტები – არჩევანი საფრთხის შემცველ გადაადგილებასა და ფიზიკურ დატვირთვას შორის | ტელეგრაფი
Home ექსკლუზივი მწყობრიდან გამოსული ლიფტები – არჩევანი საფრთხის შემცველ გადაადგილებასა და ფიზიკურ დატვირთვას...
ლიფტების პრობლემა ერთ-ერთი საკითხია რომლის მოგვარებასაც რუსთაველი მოქალაქეები ბოლო პერიოდის განმავლობაში აქტიურად ითხოვენ.
ხშირ შემთხვევაში საცხოვრებელ კორპუსებში ისეთი ლიფტებია, რომლის გამოყენებაც საფრთხის შემცველია. ქალაქში ამ დრომდე ათეული წლების წინანდელი კონსტრუქციები ფუნქციონირებს, სწორედ ამიტომ მათი მწყობრიდან გამოსვლაც ხშირია. მოსახლეობა ამბობს, რომ მოუწესრიგებელი ინფრასტრუქტურის გარდა ლიფტები ხშირად იჭედება. ასევე, არის შემთხვევები როდესაც რკინის ფულის ჩაგდებისას ლიფტი არ რეაგირებს.
ვინ არის პასუხისმგებელი საცხოვრებელ კორპუსებში არსებული ლიფტების უსაფრთხოებაზე და ვის უნდა მიმართოს მოსახლეობამ, თუკი მათ სადარბაზოში დაზიანებული ლიფტის აღდგენა სურთ.  რამდენად უფლებამოსილია მერიის სამსახური ლიფტების საკითხთან მიმართებაში. ამ კითხვებით რუსთავის კორპუსის ხელმძღვანელს ზვიად ლაბაძეს მივმართეთ.
სამსახურის ხელმძღვანელი ამბობს, რომ ამ ეტაპზე ქალაქში 5 დამოუკიდებელი კომპანიაა, რომელთაც ლიფტების პრობლემების მოგვარება ევალებათ. კერძო კომპანიებთან ხელშეკრულებას, კორპუსის თავმჯდომარეები  დებენ, სწორედ ეს კომპანიები უზრუნველყოფენ  ლიფტების გამართულ მუშაობას. ლაბაძე ამბობს, რომ  “რუსთავის კორპუსი” ამ ეტაპზე ქალაქში  არსებული ლიფტების შესახებ ინფორმაციის მოძიებას ახორციელებს, უკვე შექმნილია სპეციალური შტატიც რომელიც ამ მიმართულებით აქტიურად მუშაობს. ლაბაძს განცხადებით, იმ შემთხვევაში თუ ლიფტების საკითხი, ქალაქის კომპეტენციაში გადავა, მოხდება თანხების გამოყოფა, რაც არსებული პრობლემების მოგვარებას მოხმარდება. თუმცა, მისივე თქმით, ეს ძალიან რთული პროცესი იქნება.
ტელეგრაფი ასევე დაინტერესდა უმეტესად რა საკითხის მოგვარებას ითხოვენ ადგილობრივები და რა პრობლემებით მიმართავენ ლიფტის კომპანიებს. ჩვენ ლიფტების ერთ-ერთი კომპანიის ხელმძღვანელს, მიშა ელიაძეს დაუკავშირდით. ელიაძე ამბობს, რომ ყველაზე დიდი პრობლემა ლიფტების გახშირებული ძარცვაა. ბოლო პერიოდის განმავლობაში რამდენიმე ლიფტიდან რკინის ყუთები და ლიფტის ნაწილები მოიპარეს. მისივე ინფორმაციით ლიფტის გაფუჭებასთან დაკავშირებით, მოსახლეობა მათ ხშირად მიმართავთ. თუმცა, აღსანიშნავია რომ მოქალაქეების მიმართვის გარეშე კომპანიები მათ კონტროლს არ ახორციელებენ. როგორც ჩვენთვის გახდა ცნობილი, მათი კომპეტენცია მხოლოდ მწყობრიდან გამოსული ლიფტების შეკეთებაა, რაც შეეხება უსაფრთხოებას და მონიტორინგს მათ ამაზე პასუხისმგებლობა არ აქვთ.
ლიფტების რეაბილიტაციის პროცესი ბოლოს 2012 წელს მოხდა, რის შემდეგაც მათი მოვლა მოსახლეობას დაევალა. სწორედ ამიტომ, მოსახლობამ ლიფტების მომსახურებასთან დაკავშირებით ხელშეკრულებები კერძო კომპანიებთან გააფორმეს.  კიდევ როდის მოხდება ლიფტების  შემდგომი რეაბილიტაცია, ან ახალი ლიფტებით ჩანაცვლება  ჯერჯერობით უცნობია. მანამდე კი მოსახლოებას მოუწევს არჩევანი გააკეთოს, მაღალ სართულზე ფეხით ასვლას და საფრთხის შემცველი ლიფტით გადაადგილებას შორის.
Previous articleსაქართველო – აზერბაიჯანის საზღვარზე სანიტარული, ფიტოსანიტარიული და ვეტერინარული სასაზღვრო კონტროლის მაღალი სტანდარტები ინერგება
Next articleახალგაზრდული იდეების კონკურსი დაიწყო
RELATED ARTICLESMORE FROM AUTHOR
„არემჯის“ საზაფხულო სკოლა 2022
არემჯის განცხადება სოფელ მუშევანში განვითარებული მოვლენების შესახებ
ირაკლი ტაბაღუა ინფრასტრუქტურული სამუშაოების მიმდინარეობას გაეცნო
ხე-ტყის უკანონო ტრანსპორტირების 3 ფაქტი ქვემო ქართლში
ქვემო ქართლის გუბერნატორი გიგა ლორთქიფანიძის სახელობის რუსთავის მუნიციპალური თეატრის ახალ...
ავარიას 5 ადამიანი, მათშორის ორსული ქალბატონი ემსხვერპლა
საზოგადოებრივი კვების ობიექტები მოწმდება
ეროვნულმა ბანკმა 5 ლარის ნომინალის ვერცხლის მონეტა დაამზადა
დევნილებს გრანტის მისაღებად განცხადებების წარდგენა 31 მარტის ჩათვლამდე შეუძლიათ
„არემჯის“ საზაფხულო სკოლა 2022
არემჯის განცხადება სოფელ მუშევანში განვითარებული მოვლენების შესახებ
სკოლის გამოსაშვები გამოცდები, შესაძლოა, რამდენიმე საგანში გაუქმდეს
რუსთაველი აბიტურიენტები, რომლებმაც ზოგად უნარებში საუკეთესო შედეგები აჩვენეს
ზოგადი უნარების გამოცდის პირველადი შედეგების გამოქვეყნების თარიღი ცნობილია